CELEX: 32019D2151
Language: fi
Date: 2019-12-13 00:00:00
Title: Komission täytäntöönpanopäätös (EU) 2019/2151, annettu 13 päivänä joulukuuta 2019, unionin tullikoodeksissa säädettyjen sähköisten järjestelmien kehittämistä ja käyttöönottoa koskevan työohjelman vahvistamisesta

16.12.2019   
               
               
                  FI
               
               
                  Euroopan unionin virallinen lehti
               
               
                  L 325/168
               
            
         KOMISSION TÄYTÄNTÖÖNPANOPÄÄTÖS (EU) 2019/2151,
         annettu 13 päivänä joulukuuta 2019,
         unionin tullikoodeksissa säädettyjen sähköisten järjestelmien kehittämistä ja käyttöönottoa koskevan työohjelman vahvistamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 281 artiklan,
         sekä katsoo seuraavaa:
         
                     (1)
                  
                  
                     Unionin tullikoodeksista annetun asetuksen (EU) N:o 952/2013 6 artiklan mukaan kaikki tulliviranomaisten keskinäinen sekä talouden toimijoiden ja tulliviranomaisten välinen tietojenvaihto ja tällaisten tietojen tallentaminen on tehtävä sähköisiä tietojenkäsittelymenetelmiä käyttäen. Asetuksen 280 artiklassa säädetään, että komissio laatii sähköisten järjestelmien kehittämistä ja käyttöönottoa varten työohjelman, jäljempänä ’työohjelma’.
                  
               
                     (2)
                  
                  
                     Komissio hyväksyi ensimmäisen työohjelman komission täytäntöönpanopäätöksellä 2014/255/EU (2), ja päivitti sen ensimmäisen kerran vuonna 2016 komission täytäntöönpanopäätöksellä (EU) 2016/578 (3). Vuoden 2016 työohjelma on päivitettävä, jotta sähköisten järjestelmien uusi resursseihin ja priorisointiin perustuva suunnittelu voidaan ottaa huomioon. On myös tarpeen ottaa huomioon Euroopan parlamentin ja neuvoston asetuksella (EU) 2019/632 (4) asetuksen (EU) N:o 952/2013 278 artiklaan tehty muutos, jolla pidennetään muita menetelmiä kuin asetuksessa (EU) N:o 952/2013 säädettyjä sähköisiä tietojenkäsittelymenetelmiä koskevaa siirtymäkautta. Vakaan ja luotettavan suunnittelun varmistamiseksi asetuksessa (EU) N:o 952/2013 säädettyjen sähköisten järjestelmien käyttöönottoa varten työohjelman tulevia päivityksiä olisi tehtävä vain, jos on tapahtunut uutta kehitystä. Sen vuoksi olisi kumottava säännös, jossa edellytetään työohjelman päivittämistä joka vuosi.
                  
               
                     (3)
                  
                  
                     On myös tarpeen täsmentää sen raportointivelvoitteen tiettyjä osatekijöitä, joka säädetään jäsenvaltioille ja komissiolle asetuksen (EU) N:o 952/2013 uudessa 278 a artiklassa sähköisten järjestelmien kehittämisen seuraamista varten. Mainitun artiklan 4 kohdan mukaisesti jäsenvaltioiden on toimitettava komissiolle kahdesti vuodessa päivitetty taulukko omasta edistymisestään sähköisten järjestelmien kehittämisessä ja käyttöönotossa. Taulukossa olisi esitettävä tiettyjen välitavoitteiden saavuttamispäivät ja viivästysten tai viivästysten riskien osalta 278 a artiklan 3 kohdassa tarkoitetut korjaavat toimet. On myös tarpeen täsmentää päivämäärät, joihin mennessä jäsenvaltioiden on toimitettava tiedot. Näin komissio voi laatia ja toimittaa Euroopan parlamentille ja neuvostolle kertomuksensa sähköisten järjestelmien kehittämisen edistymisestä kunkin vuoden lopussa. Jäsenvaltioiden olisi ilmoitettava komissiolle viipymättä myös olennaisista muutoksista tietotekniikan suunnittelussaan. Kun kuitenkin otetaan huomioon 278 a artiklan 4 kohdassa säädetty raportointivelvoite, ei ole enää tarpeen vaatia jäsenvaltioita lähettämään tietoja kuusi kuukautta ennen uuden sähköisen järjestelmän käyttöönottoa.
                  
               
                     (4)
                  
                  
                     Työohjelmassa olisi lueteltava asetuksessa (EU) N:o 952/2013 säädetyt sähköiset järjestelmät, kyseisiä järjestelmiä koskevat artiklat sekä päivämäärät, joina niiden odotetaan olevan toiminnassa. Työohjelmassa olisi erotettava toisistaan sähköiset järjestelmät, jotka jäsenvaltioiden on määrä kehittää itse, jäljempänä ’kansalliset järjestelmät’, ja järjestelmät, jotka niiden on määrä kehittää yhteistyössä komission kanssa, jäljempänä ’Euroopan laajuiset järjestelmät’. Kaikkia näitä sähköisiä järjestelmiä tarvitaan asetuksen (EU) N:o 952/2013 täyden tehokkuuden takaamiseksi. Luettelon olisi perustuttava kaikki tietotekniikkaan liittyvät tullihankkeet kattavaan olemassa olevaan suunnitteluasiakirjaan, jäljempänä ’tullin monivuotinen strateginen suunnitelma’ tai ’MASP-C’ (5), joka on laadittu Euroopan parlamentin ja neuvoston päätöksen 70/2008/EY (6) ja erityisesti sen 4 artiklan ja 8 artiklan 2 kohdan mukaisesti. Työohjelmassa tarkoitettuja sähköisiä järjestelmiä olisi hallinnoitava ja ne olisi valmisteltava ja kehitettävä MASP-C:ssa kuvatun mukaisesti.
                  
               
                     (5)
                  
                  
                     Koska asetuksen (EU) N:o 952/2013 täysimääräiseen soveltamiseen tarkoitetun siirtymäkauden olisi päätyttävä viimeistään mainitun asetuksen 278 artiklassa säädettyinä määräpäivinä, työohjelmassa määritellään yksityiskohtaisemmin kunkin sähköisen järjestelmän tosiasiallinen käyttöönottopäivä ja sitä kautta siinä vahvistetaan komission delegoidun asetuksen (EU) 2016/341 (7) mukaisten erityisten siirtymätoimenpiteiden soveltamisen päättymispäivä.
                  
               
                     (6)
                  
                  
                     Kun työohjelmassa annetaan jäsenvaltioille mahdollisuus ottaa tietyn ajanjakson (eli käyttöönotolle vahvistetun aikavälin) sisällä käyttöön Euroopan laajuinen tai kansallinen sähköinen järjestelmä, liitteessä olisi tehtävä selväksi, että ”käyttöönoton aloituspäivämäärä” on ensimmäinen päivä, jona jäsenvaltiot voivat aloittaa uuden sähköisen järjestelmän käytön, ja ”käyttöönoton päättymispäivämäärä” on viimeinen päivä, johon mennessä kaikkien jäsenvaltioiden ja kaikkien talouden toimijoiden on aloitettava uuden tai päivitetyn sähköisen järjestelmän käyttö. Käyttöönoton päättymispäivän olisi myös oltava päivä, jona kyseiseen sähköiseen järjestelmään liittyvien siirtymätoimenpiteiden soveltaminen päättyy. Kyseiset määräajat olisi sen vuoksi vahvistettava asetuksen (EU) N:o 952/2013 278 artiklan 1, 2 ja 3 kohdassa säädettyjen määräaikojen perusteella. Tällaiset käyttöönotolle vahvistetut aikavälit ovat tarpeen järjestelmien käyttöön ottamiseksi kaikkialla unionissa siten, että kunkin järjestelmän tarpeet otetaan huomioon. Tullihankkeeseen, joka koskee tavaroiden saapumista edeltävää turvallisuutta ja vaarattomuutta (ICS2), olisi sovellettava eri sääntöjä käyttöönotolle vahvistettujen aikavälien osalta. Tässä tapauksessa kaikkien jäsenvaltioiden olisi oltava valmiita ottamaan käyttöön hankkeen kukin tuotos sen aloituspäivänä, kun taas talouden toimijoille olisi jäsenvaltioiden suostumuksella annettava mahdollisuus luoda yhteys järjestelmiin niiden käyttöönotolle vahvistetun aikavälin kuluessa.
                  
               
                     (7)
                  
                  
                     Kansallisten sähköisten järjestelmien käyttöönotolle vahvistetut aikavälit olisi mukautettava jäsenvaltioiden kansallisiin hanke- ja siirtymissuunnitelmiin, ja niissä olisi otettava huomioon jäsenvaltioiden erityiset kansalliset tietotekniikkaympäristöt ja -olosuhteet. Kansallisten sähköisten järjestelmien käyttöönoton päättymispäivinä olisi myös saatettava loppuun kyseisiin sähköisiin järjestelmiin liittyvien siirtymätoimenpiteiden soveltamiskaudet. Kyseiset määräajat olisi sen vuoksi vahvistettava asetuksen (EU) N:o 952/2013 278 artiklan 1, 2 ja 3 kohdassa säädettyjen määräaikojen perusteella.
                  
               
                     (8)
                  
                  
                     Jäsenvaltioiden ja komission olisi myös varmistettava, että talouden toimijat ovat saaneet oikea-aikaisesti tekniset tiedot, jotka ne tarvitsevat päivittääkseen sähköiset järjestelmänsä ja luodakseen yhteyden asetuksessa (EU) N:o 952/2013 säädettyihin uusiin tai parannettuihin sähköisiin järjestelmiin. Tarvittavista muutoksista on ilmoitettava 12–24 kuukautta ennen asianomaisen järjestelmän käyttöönottoa, jos se on tarpeen järjestelmän laajuuden ja luonteen vuoksi. Pienten muutosten osalta kyseinen ajanjakso voi olla lyhyempi.
                  
               
                     (9)
                  
                  
                     Tiettyjen hankkeiden käyttöönottopäiviä on tarpeen muuttaa, jotta voidaan varmistaa työohjelman ja MASP-C:n eteneminen samassa tahdissa ja ottaa huomioon asetuksen (EU) N:o 952/2013 278 artiklassa säädetyt uudet määräajat.
                  
               
                     (10)
                  
                  
                     Tässä päätöksessä säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Työohjelma
            Hyväksytään liitteessä oleva unionin tullikoodeksista annetussa asetuksessa (EU) N:o 952/2013 säädettyjen sähköisten järjestelmien kehittämistä ja käyttöönottoa koskeva työohjelma, jäljempänä ’työohjelma’.
         
         
            2 artikla
            Täytäntöönpano
            
               1.   Komissio ja jäsenvaltiot tekevät yhteistyötä työohjelman täytäntöönpanemiseksi.
            
            
               2.   Jäsenvaltioiden on kehitettävä ja otettava käyttöön asiaankuuluvat sähköiset järjestelmät työohjelmassa vahvistettujen käyttöönoton aikavälien aikana.
            
            
               3.   Työohjelmassa mainittuja hankkeita ja niihin liittyvien sähköisten järjestelmien valmistelua ja täytäntöönpanoa on hallinnoitava yhdenmukaisesti työohjelman ja tullin monivuotisen strategisen suunnitelman kanssa.
            
            
               4.   Kun komissio käynnistää työohjelman hankkeita, se pyrkii pääsemään jäsenvaltioiden kanssa yhteisymmärrykseen ja sopuun sähköisiä järjestelmiä koskevien hankkeiden soveltamisalasta sekä järjestelmien mallista, vaatimuksista ja arkkitehtuurista. Tarvittaessa komissio kuulee myös talouden toimijoiden näkemyksiä ja ottaa ne huomioon.
            
         
         
            3 artikla
            Päivitykset
            Työohjelmaa on päivitettävä säännöllisesti sen varmistamiseksi, että sitä yhtenäistetään ja mukautetaan asetuksen (EU) N:o 952/2013 täytäntöönpanossa tapahtuneeseen viimeisimpään kehitykseen ja että sähköisten järjestelmien valmistelussa ja kehittämisessä tapahtunut tosiasiallinen edistyminen otetaan huomioon. Tämä koskee erityisesti yhteisesti sovittujen eritelmien saatavuutta ja sähköisten järjestelmien käytännön toiminnan aloittamista.
         
         
            4 artikla
            Viestintä ja raportointi
            
               1.   Komissio ja jäsenvaltiot jakavat kunkin järjestelmän täytäntöönpanon suunnittelua ja etenemistä koskevat tiedot.
            
            
               2.   Jäsenvaltioiden on toimitettava komissiolle kansalliset hanke- ja siirtymissuunnitelmat sekä taulukko edistymisestään asetuksen (EU) N:o 952/2013 278 a artiklan 4 kohdassa tarkoitettujen sähköisten järjestelmien kehittämisessä ja käyttöönotossa viimeistään kunkin vuoden 31 päivänä tammikuuta ja 30 päivänä kesäkuuta. Suunnitelmiin ja taulukkoon on sisällytettävä tarvittavat tiedot, jotta komissio voi toimittaa vuotuisen kertomuksen asetuksen (EU) N:o 952/2013 278 a artiklan mukaisesti.
            
            
               3.   Jäsenvaltioiden on ilmoitettava komissiolle välittömästi kaikista niiden kansallisiin hanke- ja siirtymissuunnitelmiin tehdyistä merkittävistä päivityksistä.
            
            
               4.   Jäsenvaltioiden on asetettava kansallisen sähköisen järjestelmän ulkoiseen viestintään liittyvät tekniset eritelmät talouden toimijoiden saataville oikea-aikaisesti.
            
         
         
            5 artikla
            Kumoaminen
            
               1.   Kumotaan täytäntöönpanopäätös (EU) 2016/578.
            
            
               2.   Viittauksia kumottuun päätökseen ja täytäntöönpanopäätökseen 2014/255/EU pidetään viittauksina tähän päätökseen.
            
         
         
            6 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 13 päivänä joulukuuta 2019.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 269, 10.10.2013, s. 1.
         
            (2)  Komission täytäntöönpanopäätös 2014/255/EU, annettu 29 päivänä huhtikuuta 2014, unionin tullikoodeksiin liittyvästä työohjelmasta (EUVL L 134, 7.5.2014, s. 46).
         
            (3)  Komission täytäntöönpanopäätös (EU) 2016/578, annettu 11 päivänä huhtikuuta 2016, unionin tullikoodeksissa säädettyjen sähköisten järjestelmien kehittämistä ja käyttöönottoa koskevan työohjelman vahvistamisesta (EUVL L 99, 15.4.2016, s. 6–20).
         
            (4)  Euroopan parlamentin ja neuvoston asetus (EU) 2019/632, annettu 17 päivänä huhtikuuta 2019, asetuksen (EU) N:o 952/2013 muuttamisesta muita menetelmiä kuin unionin tullikoodeksissa säädettyjä sähköisiä tietojenkäsittelymenetelmiä koskevan siirtymäkauden pidentämiseksi (EUVL L 11, 25.4.2019, s. 54).
         
            (5)  https://ec.europa.eu/taxation_customs/general-information-customs/electronic-customs_en#heading_2
         
            (6)  Euroopan parlamentin ja neuvoston päätös N:o 70/2008/EY, tehty 15 päivänä tammikuuta 2008, paperittomasta tullin ja kaupan toimintaympäristöstä (EUVL L 23, 26.1.2008, s. 21–26).
         
            (7)  Komission delegoitu asetus (EU) 2016/341, annettu 17 päivänä 2015, Euroopan parlamentin ja neuvoston asetuksen (EU) N:o 952/2013 täydentämisestä unionin tullikoodeksin tiettyjä säännöksiä koskevilla siirtymäsäännöksillä, sikäli kuin asiaankuuluvat sähköiset järjestelmät eivät ole vielä toiminnassa, ja delegoidun asetuksen (EU) 2015/2446 muuttamisesta (EUVL L 69, 15.3.2016, s. 1).
      
      
         
            LIITE
            Union tullikoodeksissa säädettyjen sähköisten järjestelmien kehittämistä ja käyttöönottoa koskeva työohjelma
            I   JOHDANTO
            
                     
                        1.
                     
                     
                        Työohjelma on väline, jolla tuetaan asetuksen (EU) N:o 952/2013 niiden säännösten soveltamista, jotka koskevat siinä tarkoitettujen sähköisten järjestelmien kehittämistä ja käyttöönottoa.
                     
                  
                     
                        2.
                     
                     
                        Työohjelmassa vahvistetaan myös siirtymätoimenpiteiden soveltamisaika, joka päättyy, kun komission delegoidussa asetuksessa (EU) 2015/2446 (1), delegoidussa asetuksessa (EU) 2016/341 ja komission täytäntöönpanoasetuksessa (EU) 2015/2447 (2) tarkoitetut uudet tai päivitetyt sähköiset järjestelmät otetaan käyttöön.
                     
                  
                     
                        3.
                     
                     
                        Teknisten eritelmien keskeinen välitavoite on päivä, johon mennessä teknisistä eritelmistä on oltava käytössä vakaa versio. Kansallisten järjestelmien ja osien osalta tämä päivä on ilmoitettava julkaistavassa kansallisessa hankesuunnitelmassa.
                     
                  
                     
                        4.
                     
                     
                        Työohjelmassa vahvistetaan Euroopan laajuisille järjestelmille ja kansallisille järjestelmille seuraavat käyttöönottopäivät:
                        
                                    a)
                                 
                                 
                                    sähköisten järjestelmien käyttöönotolle vahvistetun aikavälin alkamispäivä on päivä, jona sähköinen järjestelmä voidaan aikaisintaan saada toimintaan;
                                 
                              
                                    b)
                                 
                                 
                                    sähköisten järjestelmien käyttöönotolle vahvistetun aikavälin päättymispäivä on:
                                    
                                                —
                                             
                                             
                                                päivä, jona järjestelmän on viimeistään oltava toiminnassa kaikissa jäsenvaltioissa ja kaikkien talouden toimijoiden käytössä, sekä
                                             
                                          
                                                —
                                             
                                             
                                                siirtymätoimenpiteiden voimassaolon päättymispäivä.
                                             
                                          
                              Edellä olevan b alakohdan soveltamiseksi kyseisen päivän on oltava sama kuin alkamispäivä, jos järjestelmään siirtymiselle tai järjestelmän käyttöönotolle ei ole asetettu todellista aikaväliä.
                     
                  
                     
                        5.
                     
                     
                        Kun kyseessä on puhtaasti kansallinen järjestelmä tai unionin laajuisen hankkeen erityinen kansallinen osa, jäsenvaltiot voivat määrittää käyttöönottopäivät sekä aikavälin alkamis- ja päättymispäivät kansallisessa hankesuunnitelmassaan, jollei asetuksen (EU) N:o 952/2013 278 artiklassa säädetyistä yleisistä määräajoista muuta johdu.
                        Ensimmäisen kohdan soveltamisalaan kuuluvat seuraavat kansalliset järjestelmät tai erityiset kansalliset osat:
                        
                                    a)
                                 
                                 
                                    UTK – Automaattinen vientijärjestelmä (AES) (Osa 2) (Kansallisten vientijärjestelmien päivitys) (II osan 10 kohta);
                                 
                              
                                    b)
                                 
                                 
                                    UTK – Erityismenettelyt (SP IMP / SP EXP) (II osan 12 kohta);
                                 
                              
                                    c)
                                 
                                 
                                    UTK – Saapumistiedonanto, esittämistiedonanto, väliaikainen varastointi (II osan 13 kohta);
                                 
                              
                                    d)
                                 
                                 
                                    UTK – Kansallisten tuontijärjestelmien päivitys (II osan 14 kohta);
                                 
                              
                                    e)
                                 
                                 
                                    UTK – Vakuuksien hallinta (GUM) – Osa 2 (II osan 16 kohta).
                                 
                              
                  
                     
                        6.
                     
                     
                        Kun kyseessä ovat sellaiset Euroopan laajuiset järjestelmät, joiden käyttöönotolle on vahvistettu aikaväli ilman yhtä toteutuspäivää, jäsenvaltiot voivat, jos sitä pidetään tarpeellisena, aloittaa käyttöönoton sopivana päivänä kyseisen aikavälin kuluessa ja myöntää talouden toimijoille määräajan järjestelmään siirtymistä varten. Alkamis- ja päättymispäivät on annettava tiedoksi komissiolle. Komission ja jäsenvaltioiden on harkittava huolellisesti yhteiseen tasoon kuuluvia kysymyksiä.
                        Ensimmäisen kohdan soveltamisalaan kuuluvat seuraavat Euroopan laajuiset järjestelmät:
                        
                                    a)
                                 
                                 
                                    UTK – Uuden tietokoneistetun passitusjärjestelmän (NCTS) päivitys (II osan 9 kohta);
                                 
                              
                                    b)
                                 
                                 
                                    UTK – Automaattinen vientijärjestelmä (AES) (Osa 1) (II osan 10 kohta);
                                 
                              
                                    c)
                                 
                                 
                                    UTK – Keskitetty tulliselvitys tuonnissa (CCI) (II osan 15 kohta).
                                 
                              Myös Euroopan laajuinen UTK–ICS2-hanke (II osan 17 kohta) edellyttää asteittaista täytäntöönpanoa ja siirtymäaikaa. Tässä tapauksessa lähestymistapa on kuitenkin erilainen, sillä kaikkien jäsenvaltioiden odotetaan olevan samanaikaisesti valmiita jokaisen tuotoksen osalta kunkin käyttöönotolle vahvistetun aikavälin alussa. Lisäksi jäsenvaltiot voivat tarvittaessa sallia, että talouden toimijat luovat asteittain yhteyden järjestelmään kullekin tuotokselle vahvistetun käyttöönoton aikavälin päättymiseen mennessä. Jäsenvaltioiden on yhteistyössä komission kanssa julkaistava talouden toimijoille asetetut määräajat ja ohjeet verkkosivustollaan.
                     
                  
                     
                        7.
                     
                     
                        Työohjelmaa toteuttaessaan komissio ja jäsenvaltiot hallinnoivat huolellisesti riippuvuussuhteiden, muuttujien ja olettamusten monitahoista kokonaisuutta. Suunnittelussa noudatetaan MASP-C:ssa vahvistettuja periaatteita.
                        Hankkeet etenevät vaiheittain järjestelmän valmistelusta ja kehittämisestä sen rakennus-, testaus- ja siirtymisvaiheisiin ja lopulta itse toimintavaiheeseen. Komission ja jäsenvaltioiden rooli näissä eri vaiheissa riippuu järjestelmän luonteesta ja arkkitehtuurista sekä sen rakenneosista tai palveluista, sellaisina kuin ne esitetään MASP-C:n yksityiskohtaisissa hankekuvauksissa. Tarvittaessa komissio määrittelee tiiviissä yhteistyössä jäsenvaltioiden kanssa yhteisiä teknisiä eritelmiä, joita jäsenvaltiot tarkastelevat uudelleen, ja tarkoituksena on saada ne valmiiksi 24 kuukautta ennen sähköisen järjestelmän käyttöönoton tavoitepäivää.
                        Jäsenvaltioiden ja komission olisi myös varmistettava, että talouden toimijat ovat saaneet oikea-aikaisesti tekniset tiedot, joita ne tarvitsevat päivittääkseen sähköiset järjestelmänsä ja luodakseen yhteyden asetuksessa (EU) N:o 952/2013 säädettyihin uusiin tai parannettuihin sähköisiin järjestelmiin. Mahdolliset muutokset on ilmoitettava talouden toimijoille 12–24 kuukautta ennen asianomaisen järjestelmän käyttöönottoa, jos se on tarpeen muutoksen laajuuden ja luonteen vuoksi, jotta talouden toimijat voivat suunnitella ja mukauttaa järjestelmiään ja käyttöliittymiään. Pienten muutosten osalta kyseinen ajanjakso voi olla lyhyempi.
                        Jäsenvaltiot osallistuvat tarvittaessa komission kanssa järjestelmien kehittämiseen ja käyttöönottoon määritetyn järjestelmäarkkitehtuurin ja eritelmien mukaisesti. Toiminnot suoritetaan noudattaen työohjelmassa ilmoitettuja välitavoitteita ja päivämääriä. Komissio ja jäsenvaltiot tekevät yhteistyötä myös talouden toimijoiden ja muiden sidosryhmien kanssa.
                        Talouden toimijoiden on toteutettava tarvittavat toimet voidakseen käyttää järjestelmiä niiden käyttöönoton jälkeen ja viimeistään työohjelmassa tai, soveltuvin osin, jäsenvaltioiden kansallisessa suunnitelmassa määriteltyinä päättymispäivinä.
                     
                  II   LUETTELO SÄHKÖISTEN JÄRJESTELMIEN KEHITTÄMISEEN JA KÄYTTÖÖNOTTOON LIITTYVISTÄ HANKKEISTA
            A.   Täydellinen luettelo
            
            
                        ”UTK-pohjaiset hankkeet ja niihin liittyvät sähköiset järjestelmät”
                        Luettelo koodeksin soveltamiseksi vaadittavien sähköisten järjestelmien kehittämiseen ja käyttöönottoon liittyvistä hankkeista
                     
                     
                        Oikeusperusta
                     
                     
                        Keskeinen välitavoite
                     
                     
                        Sähköisten järjestelmien käyttöönottopäivä
                     
                  
                         
                     
                     
                         
                     
                     
                         
                     
                     
                        Sähköisten järjestelmien käyttöönotolle vahvistetun aikavälin alkamispäivä (3)
                        
                     
                     
                        Sähköisten järjestelmien käyttöönotolle vahvistetun aikavälin päättymispäivä (4) = Siirtymäkauden päättymispäivä
                     
                  
                        1.   UTK – Rekisteröidyn viejän järjestelmä (REX)
                        
                        Hankkeen tarkoituksena on saada käyttöön ajantasaista tietoa niihin maihin, joihin sovelletaan yleistä tullietuusjärjestelmää, ’jäljempänä GSP-maat’, sijoittautuneista rekisteröidyistä viejistä, jotka vievät tavaroita unioniin. Järjestelmä on Euroopan laajuinen ja siihen sisältyy myös EU:n talouden toimijoita koskevia tietoja GSP-maihin suuntautuvan viennin tukemiseksi. Vaadittavat tiedot syötettiin järjestelmään vaiheittain 31. joulukuuta 2017 mennessä.
                     
                     
                        Asetuksen (EU) N:o 952/2013 6 artiklan 1 kohta sekä 16 ja 64 artikla
                     
                     
                        Teknisten eritelmien tavoitepäivä
                        = Q1 2015
                     
                     
                        1.1.2017
                     
                     
                        1.1.2017
                     
                  
                        2.   UTK – Sitovat tariffitiedot (STT)
                        
                        Hankkeen tarkoituksena on päivittää nykyinen Euroopan laajuinen EBTI-3-järjestelmä, jotta varmistettaisiin
                        
                                    a)
                                 
                                 
                                    EBTI-3-järjestelmän mukauttaminen vastaamaan unionin tullikoodeksin vaatimuksia;
                                 
                              
                                    b)
                                 
                                 
                                    velvollisuus antaa enemmän ilmoituksissa olevia tietoja valvontaa varten;
                                 
                              
                                    c)
                                 
                                 
                                    STT:n pakollisen käytön seuranta;
                                 
                              
                                    d)
                                 
                                 
                                    STT:n laajennetun käytön seuranta ja hallinnointi.
                                 
                              Hanke toteutetaan kahdessa vaiheessa.
                        Ensimmäisessä vaiheessa (1. jakso) otetaan käyttöön toiminto UTK:ssa vaadittavan ilmoitusten tietosisällön vastaanottamiseksi vaiheittain 1. maaliskuuta 2017 alkaen siihen asti, kun on pantu täytäntöön hankkeet, jotka luetellaan 10 kohdassa (viimeistään 1. joulukuuta 2023) ja 14 kohdassa (viimeistään 31. joulukuuta 2022). Jaksossa 2 täytetään velvoite seurata STT:n käyttöä vaadittavien uusien tietosisältöjen perusteella ja yhdenmukaistaa toiminta tullipäätösprosessien kanssa.
                        Toisessa vaiheessa otetaan käyttöön STT-hakemusten ja -päätöksen sähköiset lomakkeet ja perustetaan talouden toimijoita varten koko EU:n kattava yhdenmukaistettu rajapinta, joka mahdollistaa STT-hakemuksen toimittamisen ja STT-päätöksen vastaanottamisen sähköisesti.
                     
                     
                        Asetuksen (EU) N:o 952/2013 6 artiklan 1 kohta sekä 16, 22, 23, 26, 27, 28, 33 ja 34 artikla
                     
                     
                        Teknisten eritelmien tavoitepäivä
                        = Q2 2016
                        (ensimmäinen vaihe)
                     
                     
                        1.3.2017
                        (ensimmäinen vaihe – 1. jakso)
                     
                     
                        1.3.2017
                        (ensimmäinen vaihe – 1. jakso)
                     
                  
                        2.10.2017
                        (ensimmäinen vaihe – 2. jakso)
                     
                     
                        2.10.2017
                        (ensimmäinen vaihe – 2. jakso)
                     
                  
                        Teknisten eritelmien tavoitepäivä
                        = Q2 2018
                        (toinen vaihe)
                     
                     
                        1.10.2019
                        (toinen vaihe)
                     
                     
                        1.10.2019
                        (toinen vaihe)
                     
                  
                        3.   UTK – Tullipäätökset
                        
                        Hankkeen tarkoituksena on yhdenmukaistaa tullipäätöstä koskevaan hakemukseen, päätöksentekoon ja päätöksenteon hallintaan liittyviä prosesseja yhtenäistämällä ja hallinnoimalla sähköisesti hakemukseen ja päätökseen/lupaan liittyviä tietoja koko unionissa. Hanke koskee koodeksissa määriteltyjä kansallisia ja useiden jäsenvaltioiden yhteisiä päätöksiä sekä kattaa unionissa keskitetysti kehitetyt järjestelmän osat ja integroinnin kansallisten osien kanssa silloin, kun jäsenvaltiot valitsevat tämän vaihtoehdon. Tämä Euroopan laajuinen järjestelmä helpottaa päätöksentekoprosessin aikana käytävää konsultaatiota sekä lupaprosessin hallintaa.
                     
                     
                        Asetuksen (EU) N:o 952/2013 6 artiklan 1 kohta sekä 16, 22, 23, 26, 27, ja 28 artikla
                     
                     
                        Teknisten eritelmien tavoitepäivä
                        = Q4 2015
                     
                     
                        2.10.2017
                     
                     
                        2.10.2017
                     
                  
                        4.   Kaupan alan toimijoiden suora pääsy Euroopan tietojärjestelmiin (yhtenäinen käyttäjien hallintajärjestelmä ja digitaalinen allekirjoitus)
                        
                        Tämän hankkeen tavoitteena on tarjota toimivia ratkaisuja siihen, että kaupan alan toimijoilla on suora ja yhdenmukaistettu pääsy järjestelmään. Kyseessä on käyttäjä/järjestelmä-rajapintana toteutettava sähköisiin tullijärjestelmiin sisällytettävä palvelu, joka määritellään UTK-pohjaisissa erityishankkeissa. Yhtenäinen käyttäjien hallintajärjestelmä ja digitaalinen allekirjoitus sisällytetään asianomaisiin järjestelmäportaaleihin, ja ne tukevat tarvittavien tietoturvavaatimusten mukaista tunnistamista, järjestelmään pääsyä ja käyttäjien hallintaa.
                        Ensimmäinen käyttöönotto tapahtui samanaikaisesti UTK:n tullipäätösjärjestelmän kanssa.
                        Tämän jälkeen tätä varmennuksen ja käyttäjien hallinnan mahdollistavaa teknistä välinettä on mahdollista käyttää muissa UTK-pohjaisissa hankkeissa, joista voidaan mainita sitovat tariffitiedot (UTK-STT), valtuutettujen talouden toimijoiden (UTK-AEO) päivitys, selvitys unioniasemasta (UTK-PoUS) ja tietolomakkeet (UTK-INF) erityismenettelyjä varten. Katso eri hankkeiden käyttöönottopäivät.
                     
                     
                        Asetuksen (EU) N:o 952/2013 6 artiklan 1 kohta ja 16 artikla
                     
                     
                        Teknisten eritelmien tavoitepäivä
                        = Q4 2015
                     
                     
                        2.10.2017
                     
                     
                        2.10.2017
                     
                  
                        5.   UTK – Valtuutettuja talouden toimijoita (AEO) koskevan järjestelmän päivitys
                        
                        Hankkeen tarkoituksena on parantaa AEO-hakemuksiin ja -lupiin liittyviä toimintaprosesseja siten, että niissä otetaan huomioon UTK:n säännösten muutokset.
                        Ensimmäisessä vaiheessa hankkeen tarkoituksena on toteuttaa AEO-järjestelmään tehtävät merkittävät parannukset osana tullipäätösmenettelyn yhdenmukaistamista.
                        Toisessa vaiheessa otetaan käyttöön AEO-hakemusten ja -päätösten sähköiset lomakkeet ja perustetaan talouden toimijoita varten yhdenmukaistettu rajapinta, joka mahdollistaa AEO-hakemuksen toimittamisen ja AEO-päätöksen vastaanottamisen sähköisesti. Päivitetyn järjestelmän käyttöönoton tuotokset ovat seuraavat: osa 1 koskee AEO-hakemuksen toimittamista ja päätöksentekoprosessia ja osa 2 muita myöhempiä prosesseja.
                     
                     
                        Asetuksen (EU) N:o 952/2013 6 artiklan 1 kohta sekä 16, 22, 23, 26, 27, 28, 38 ja 39 artikla
                     
                     
                        Teknisten eritelmien tavoitepäivä
                        = Q1 2016
                     
                     
                        5.3.2018
                        (ensimmäinen vaihe)
                     
                     
                        5.3.2018
                        (ensimmäinen vaihe)
                     
                  
                        Teknisten eritelmien tavoitepäivä
                        = Q4 2018
                     
                     
                        1.10.2019
                        (toinen vaihe – osa 1 alustavat prosessit)
                        16.12.2019
                        (toinen vaihe – osa 2 muut prosessit)
                     
                     
                        1.10.2019
                        (toinen vaihe – osa 1)
                        16.12.2019
                        (toinen vaihe – osa 2)
                     
                  
                        6.   UTK – Talouden toimijoiden rekisteröinti- ja tunnistejärjestelmän (EORI 2) päivitys
                        
                        Tämän hankkeen tavoitteena on tehdä pieni päivitys nykyiseen Euroopan laajuiseen EORI-järjestelmään, joka mahdollistaa unionissa aktiivista tullitoimintaa harjoittavien unionin ja kolmansien maiden talouden toimijoiden sekä muiden henkilöiden kuin talouden toimijoiden rekisteröinnin ja tunnistamisen.
                     
                     
                        Unionin tullikoodeksista annetun asetuksen (EU) N:o 952/2013 6 artiklan 1 kohta ja 9 artikla
                     
                     
                        Teknisten eritelmien tavoitepäivä
                        = Q2 2016
                     
                     
                        5.3.2018
                     
                     
                        5.3.2018
                     
                  
                        7.   UTK – Surveillance 3
                        
                        Tämän hankkeen tarkoituksena on päivittää Surveillance 2+ -järjestelmä, jotta se vastaisi unionin tullikoodeksin vaatimuksia, kuten sähköisillä tietojenkäsittelymenetelmillä tapahtuva vakiomuotoinen tietojenvaihto, sekä ottaa käyttöön tarvittavat toiminnot jäsenvaltioilta saatavien täydellisten valvontaa koskevien tietosisältöjen käsittelemiseksi ja analysoimiseksi.
                        Järjestelmään lisätään uusia tiedonlouhintavalmiuksia ja raportointitoimintoja, jotka annetaan komission ja jäsenvaltioiden käyttöön.
                        Tämän hankkeen täysimääräinen toteuttaminen riippuu 10 kohdassa luetelluista hankkeista (viimeistään 1. joulukuuta 2023) ja 14 kohdassa luetelluista hankkeista (viimeistään 31. joulukuuta 2022). Jäsenvaltioiden on määriteltävä tämän järjestelmän käyttöönottopäivä osana kansallisia suunnitelmiaan.
                     
                     
                        Asetuksen (EU) N:o 952/2013 6 artiklan 1 kohta, 16 artikla ja 56 artiklan 5 kohta
                     
                     
                        Teknisten eritelmien tavoitepäivä
                        = Q3 2016
                     
                     
                        1.10.2018
                     
                     
                        1.10.2018
                     
                  
                        8.   UTK – Unioniaseman selvitys (PoUS)
                        
                        Hankkeen tarkoituksena on perustaa uusi Euroopan laajuinen järjestelmä unioniaseman selvitysten tallennusta, hallinnoimista ja hakua varten; näitä ovat T2L/F ja tullikäyttöön tarkoitettu tavaraluettelo (jonka antaja ei ole valtuutettu toimija).
                        Koska tullikäyttöön tarkoitetun tavaraluettelon käyttöönotto on tarkoitus kytkeä eurooppalaiseen merenkulkualan yhdennettyyn palveluympäristöön, tämä hankkeen osa käsitellään erillisessä vaiheessa.
                     
                     
                        Asetuksen (EU) N:o 952/2013 6 artiklan 1 kohta sekä 16 ja 153 artikla
                     
                     
                        Teknisten eritelmien tavoitepäivä
                        = Q1 2022
                     
                     
                        1.3.2024
                        (ensimmäinen vaihe)
                        2.6.2025
                        (toinen vaihe)
                     
                     
                        1.3.2024
                        (ensimmäinen vaihe)
                        2.6.2025
                        (toinen vaihe)
                     
                  
                        9.   UTK – Uuden tietokoneavusteisen passitusjärjestelmän (NCTS) päivitys
                        
                        Tämän hankkeen tavoitteena on saattaa nykyinen Euroopan laajuinen NCTS-järjestelmä vastaamaan uutta UTK:a.
                        
                           Osa 1 – ”viides NCTS-vaihe”: tämän vaiheen tarkoituksena on saattaa NCTS-järjestelmä vastaamaan UTK:n uusia vaatimuksia, lukuun ottamatta vaarattomuutta ja turvallisuutta koskevia tietoelementtejä unionin tullialueelle tuotavia tavaroita koskevissa passituksen tulli-ilmoituksissa.
                        Se kattaa kuljetuksen aikaisten tapahtumien rekisteröinnin ja tiedonvaihdon yhdenmukaistamisen UTK:n tietovaatimusten kanssa sekä muiden järjestelmien kanssa yhteisten rajapintojen päivittämisen ja kehittämisen.
                        
                           Osa 2 – ”kuudes NCTS-vaihe”: tämän vaiheen tarkoituksena on toteuttaa hankkeesta 17 (UTK ICS2) johtuvat erityiset uudet vaatimukset, jotka koskevat vaarattomuutta ja turvallisuutta koskevia tietoelementtejä unionin tullialueelle tuotavia tavaroita koskevissa passituksen tulli-ilmoituksissa. Soveltamisalasta ja täytäntöönpanoratkaisusta sovitaan hankkeen käynnistämisvaiheessa.
                     
                     
                        Asetuksen (EU) N:o 952/2013 6 artiklan 1 kohta sekä 16 ja 226–236 artikla
                     
                     
                        Teknisten eritelmien tavoitepäivä
                        = Q4 2019
                        Teknisten eritelmien tavoitepäivä
                        = Q2 2022
                     
                     
                        1.3.2021
                        3.6.2024
                     
                     
                        1.12.2023
                        2.6.2025
                     
                  
                        10.   UTK – Automaattinen vientijärjestelmä (AES)
                        
                        Tämän hankkeen tavoitteena on panna täytäntöön UTK:n vientiä ja poistumista koskevat vaatimukset.
                        
                           Osa 1 – ”Euroopan laajuinen AES”. Hankkeen tarkoituksena on kehittää nykyistä Euroopan laajuista vientivalvontajärjestelmää AES:n ottamiseksi käyttöön kokonaisuudessaan siten, että se kattaa unionin tullikoodeksissa säädetyt prosesseja ja tietoja koskevat toimintavaatimukset, joihin kuuluvat yksinkertaistettujen menettelyjen kattavuus ja keskitetty tulliselvitys viennissä. Myös valmisteveron alaisten tuotteiden tietojenvaihtojärjestelmä (EMCS) ja NCTS-järjestelmän kanssa yhteisten yhdenmukaisten rajapintojen kehittäminen aiotaan ottaa mukaan hankkeeseen. AES:lla mahdollistetaan sellaisenaan vientimenettelyjen ja poistumismuodollisuuksien automatisointi kattavasti. AES kattaa sekä keskitetysti että kansallisesti kehitettävät osat, mukaan lukien ne kansalliset osat, jotka koskevat vienti-ilmoitusten antamista ja käsittelyä ja jotka mahdollistavat myöhemmän tietojenvaihdon poistumistullitoimipaikan kanssa AES-järjestelmän yhteisten osien välityksellä.
                        
                           Osa 2 – ”Kansallisten vientijärjestelmien päivitys” Sellaisessa prosessissa, joka ei kuulu AES:n soveltamisalaan, mutta on siihen läheisesti yhteydessä, erilliset kansalliset järjestelmät on päivitettävä erityisten vienti- ja/tai poistumismuodollisuuksiin liittyvien kansallisten osioiden osalta. Silloin kun nämä osiot eivät vaikuta AES:n yhteiseen tasoon, ne voivat kuulua tähän osaan.
                     
                     
                        Asetuksen (EU) N:o 952/2013 6 artiklan 1 kohta sekä 16, 179 ja 263–276 artikla
                     
                     
                        Teknisten eritelmien tavoitepäivä
                        = Q4 2019
                        (osa 1)
                     
                     
                        1.3.2021
                        (osa 1)
                     
                     
                        1.12.2023
                        (osa 1)
                     
                  
                        Teknisten eritelmien tavoitepäivä
                        = jäsenvaltiot määrittelevät
                        (osa 2)
                     
                     
                        1.3.2021
                        (osa 2)
                     
                     
                        1.12.2023
                        (osa 2)
                     
                  
                        11.   UTK – Vakioitu tietojenvaihto (INF) erityismenettelyjä varten
                        
                        Tämän hankkeen tarkoituksena on kehittää uusi Euroopan laajuinen järjestelmä tukemaan ja virtaviivaistamaan INF-tietojen hallintaprosesseja ja INF-tietojen sähköistä käsittelyä erityismenettelyjen osalta.
                     
                     
                        Asetuksen (EU) N:o 952/2013 6 artiklan 1 kohta sekä 16, 215 ja 255–262 artikla
                     
                     
                        Teknisten eritelmien tavoitepäivä
                        = Q2 2018
                     
                     
                        1.6.2020
                     
                     
                        1.6.2020
                     
                  
                        12.   UTK – Erityismenettelyt
                        
                        Hankkeen tarkoituksena on nopeuttaa, helpottaa ja yhdenmukaistaa erityismenettelyjä kaikkialla unionissa tarjoamalla yhteisiä toimintaprosessimalleja. Kaikki tullivarastointia, tiettyä käyttötarkoitusta, väliaikaista maahantuontia sekä sisäistä ja ulkoista jalostusta varten tarvittavat UTK:n muutokset tehdään kansallisiin järjestelmiin.
                        Tämä hanke toteutetaan kahdessa osassa.
                        
                           Osa 1 – ”Kansallinen SP EXP”. Annetaan vaadittavat kansalliset sähköiset ratkaisut vientiin liittyviä erityismenettelyjä varten.
                        
                           Osa 2 – Kansallinen ”SP IMP”. Annetaan vaadittavat kansalliset sähköiset ratkaisut tuontiin liittyviä erityismenettelyjä varten.
                        Nämä hankkeet toteutetaan 10 ja 14 kohdassa luetelluilla hankkeilla.
                     
                     
                        Asetuksen (EU) N:o 952/2013 6 artiklan 1 kohta sekä 16, 215, 237–242 ja 250–262 artikla
                     
                     
                        Teknisten eritelmien tavoitepäivä
                        = jäsenvaltiot määrittelevät (osat 1 ja 2)
                     
                     
                        1.3.2021
                        (osa 1)
                     
                     
                        1.12.2023
                        (osa 1)
                     
                  
                        Jäsenvaltiot määrittelevät kansallisessa suunnitelmassa
                        (osa 2)
                     
                     
                        Jäsenvaltiot määrittelevät kansallisessa suunnitelmassa siten, että käyttöönotolle vahvistetun aikavälin päättymispäivä on 31.12.2022
                        (osa 2)
                     
                  
                        13.   UTK – Saapumistiedonanto, esittämistiedonanto, väliaikainen varastointi
                        
                        Hankkeen tarkoituksena on määritellä UTK:ssa kuvatut kuljetusvälineen saapumistiedonantoa, tavaroiden esittämistä (esittämistiedonanto) ja väliaikaisen varastoinnin ilmoitusta koskevat prosessit ja tukea niiden yhdenmukaistamista kaikissa jäsenvaltioissa kaupan alan toimijoiden ja tullin välisen tietojenvaihdon osalta.
                        Hankkeessa on kyse prosessien automatisoinnista kansallisella tasolla.
                     
                     
                        Asetuksen (EU) N:o 952/2013 6 artiklan 1 kohta sekä 16 ja 133–152 artikla
                     
                     
                        Teknisten eritelmien tavoitepäivä
                        = jäsenvaltiot määrittelevät siten, että saapumistiedonannon välitavoite vastaa ICS2-suunnitelmaa.
                     
                     
                        Jäsenvaltiot määrittelevät kansallisessa suunnitelmassa
                     
                     
                        Jäsenvaltiot määrittelevät kansallisessa suunnitelmassa siten, että käyttöönotolle vahvistetun aikavälin päättymispäivä on 31.12.2022
                     
                  
                        14.   UTK – Kansallisten tuontijärjestelmien päivitys
                        
                        Hankkeen tarkoituksena on panna täytäntöön kaikki UTK:sta johtuvat tuontiin liittyvät prosessi- ja tietovaatimukset (jotka eivät kuulu mihinkään muuhun työohjelmassa määriteltyyn hankkeeseen). Se koskee lähinnä vapaaseen liikkeeseen luovutusta koskevaan menettelyyn tehtäviä muutoksia (vakiomenettely + yksinkertaistukset), mutta myös muista järjestelmiin siirtymisistä syntyviä vaikutuksia. Tämä hanke koskee kansallista tuontialaa ja kattaa kansallisten tulli-ilmoitusten käsittelyjärjestelmät sekä muut kansallisten kirjanpito- ja maksujärjestelmien kaltaiset järjestelmät.
                     
                     
                        Asetuksen (EU) N:o 952/2013 6 artiklan 1 kohta, 16 artiklan 1 kohta sekä 53, 56, 77–80, 83–87, 101–105, 108, 109, 158–187,194 ja 195 artikla
                     
                     
                        Teknisten eritelmien tavoitepäivä
                        = jäsenvaltiot määrittelevät
                     
                     
                        Jäsenvaltiot määrittelevät kansallisessa suunnitelmassa
                     
                     
                        Jäsenvaltiot määrittelevät kansallisessa suunnitelmassa siten, että käyttöönotolle vahvistetun aikavälin päättymispäivä on 31.12.2022
                     
                  
                        15.   UTK – Keskitetty tulliselvitys tuonnissa (CCI)
                        
                        Hankkeen tarkoituksena on mahdollistaa tavaroiden asettaminen tullimenettelyyn keskitettyä tulliselvitystä käyttäen ja antaa siten talouden toimijoille mahdollisuus keskittää tulliasioihin liittyvä toimintansa. Tulli-ilmoituksen käsittelyä ja tavaroiden luovutusta olisi koordinoitava asianomaisten tullitoimipaikkojen välillä. Kyseessä on Euroopan laajuinen järjestelmä, johon kuuluu keskitetysti ja kansallisesti kehitettäviä osia.
                        Hanke toteutetaan kahdessa vaiheessa.
                        Vaihe 1: tässä vaiheessa keskitetty tulliselvitys tehdään joko vakiomuotoisella tulli-ilmoituksella tai yksinkertaistetulla tulli-ilmoituksella ja (yhden yksinkertaistetun tulli-ilmoituksen korjaavalla) täydentävällä ilmoituksella. Lisäksi tämä vaihe koskee tavaroiden asettamista seuraaviin tullimenettelyihin: luovutus vapaaseen liikkeeseen, tullivarastointi, sisäinen jalostus ja tietty käyttötarkoitus. Tämä vaihe kattaa myös kaikki tavaralajit, lukuun ottamatta valmisteveron alaisia tavaroita sekä tavaroita, joihin sovelletaan yhteisen maatalouspolitiikan toimenpiteitä.
                        Vaihe 2: tämä vaihe koskee kaikkea sitä, mikä ei sisälly vaiheeseen 1 eli keskitetyn tulliselvityksen tekeminen ilmoittajan kirjanpitoon tehtävällä merkinnällä ja mahdollisilla täydentävillä ilmoituksilla, useampaa kuin yhtä yksinkertaistettua tulli-ilmoitusta korjaavat täydentävät ilmoitukset, tavaroiden asettaminen väliaikaisen maahantuonnin menettelyyn sekä valmisteveron alaiset tavarat ja tavarat, joihin sovelletaan yhteisen maatalouspolitiikan toimenpiteitä.
                     
                     
                        Asetuksen (EU) N:o 952/2013 6 artiklan 1 kohta sekä 16 ja 179 artikla
                     
                     
                        Teknisten eritelmien tavoitepäivä
                        = Q3 2020
                        Teknisten eritelmien tavoitepäivä
                        = Q2 2022
                     
                     
                        1.3.2022
                        2.10.2023
                     
                     
                        1.12.2023
                        2.6.2025
                     
                  
                        16.   UTK –Vakuuksien hallinta (GUM)
                        
                        Tämän hankkeen tarkoituksena on varmistaa erityyppisten vakuuksien toimiva ja tehokas hallinnointi.
                        
                           Osa 1 – ”GUM” Tämän Euroopan laajuisen hankkeen tarkoituksena on hallinnoida useammassa kuin yhdessä jäsenvaltiossa käytettävissä olevia yleisvakuuksia ja valvoa kunkin tulli-ilmoituksen tai täydentävän ilmoituksen viitemäärää tai sellaisia asianmukaisia tietoja, joita tarvitaan tullivelkojen kirjaamiseksi tileihin kaikissa unionin tullikoodeksissa säädetyissä tullimenettelyissä. Poikkeuksena on kuitenkin passitus, jota käsitellään NCTS-hankkeen osana.
                        
                           Osa 2 – ”Kansallisten vakuuksien hallinta” Yhdessä jäsenvaltiossa voimassa olevien vakuuksien hallintaan kansallisella tasolla käytettävissä olevat sähköiset järjestelmät on päivitettävä.
                     
                     
                        Asetuksen (EU) N:o 952/2013 6 artiklan 1 kohta sekä 16 ja 89–100 artikla
                     
                     
                        Teknisten eritelmien tavoitepäivä
                        = Q3 2022
                        (osa 1)
                     
                     
                        2.10.2023
                        (osa 1)
                     
                     
                        2.6.2025
                        (osa 1)
                     
                  
                        Teknisten eritelmien tavoitepäivä
                        = jäsenvaltiot määrittelevät
                        (osa 2)
                     
                     
                        Jäsenvaltiot määrittelevät kansallisessa suunnitelmassa
                        (osa 2)
                     
                     
                        Jäsenvaltiot määrittelevät kansallisessa suunnitelmassa siten, että käyttöönotolle vahvistetun aikavälin päättymispäivä on 2.6.2025
                        (osa 2)
                     
                  
                        17.   UTK – tuontivalvontajärjestelmä 2 (ICS2)
                        
                        Tämän ohjelman tavoitteena on parantaa tavaroiden turvallisuutta ja vaarattomuutta ennen niiden saapumista unioniin panemalla täytäntöön unionin tullikoodeksin uudet vaatimukset, jotka koskevat saapumisen yleisilmoitusten antamista ja käsittelyä eli saapumisen yleisilmoitusten sisältämien tietojen toimittamista useammassa kuin yhdessä ilmoituksessa ja/tai eri henkilöiden toimesta sekä näiden tietojen ja riskianalyysin tulosten vaihtoa tulliviranomaisten kesken. ICS2:n myötä nykyisen Euroopan laajuisen ICS-järjestelmän arkkitehtuuri korvataan vaiheittain kokonaan uudella arkkitehtuurilla.
                        Ohjelman täytäntöönpano tapahtuu kolmessa tuotoksessa.
                        
                           
                              Tuotos 1: ensimmäisessä vaiheessa asianomaiset talouden toimijat (postitoiminnan harjoittajat ja pikalähetystoiminnan harjoittajat lentoliikenteen alalla) velvoitetaan toimittamaan vähimmäistiedot eli lastausta edeltävä tietosisältö saapumisen yleisilmoituksessa (ENS).
                        
                        
                           
                              Tuotos 2: toisessa vaiheessa pannaan täytäntöön täysin uudet ENS-velvoitteet, jotka liittyvät kaikkien lentoteitse kuljetettavien tavaroiden liiketoiminta- ja riskinhallintaprosesseihin.
                        
                        
                           
                              Tuotos 3: kolmannessa vaiheessa pannaan täytäntöön täysin uudet ENS-velvoitteet, jotka liittyvät kaikkien meri-, sisävesi-, maan- ja rautateitse kuljettavien tavaroiden liiketoiminta- ja riskinhallintaprosesseihin (tämä koskee myös näissä liikennevälineissä kuljetettavia postilähetyksiä).
                        
                     
                     
                        Asetuksen (EU) N:o 952/2013 6 artiklan 1 kohta sekä 16, 46, 47 ja 127–132 artikla
                     
                     
                        Teknisten eritelmien tavoitepäivä kaikkien kolmen tuotoksen osalta
                        = Q2 2018
                     
                     
                        15.3.2021
                        (Tuotos 1)
                     
                     
                        1.10.2021
                        (Tuotos 1)
                     
                  
                        1.3.2023
                        (Tuotos 2)
                        1.3.2024
                        (Tuotos 3)
                     
                     
                        2.10.2023
                        (Tuotos 2)
                        1.10.2024
                        (Tuotos 3)
                     
                  B.   Luettelon tiivistelmä
            
            
                        Sähköisiin järjestelmiin liittyvät UTK-pohjaiset hankkeet
                     
                     
                        Käyttöönottopäivät /
                        Käyttöönoton aikavälit
                     
                     
                        2017
                     
                     
                        2018
                     
                     
                        2019
                     
                     
                        2020
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                                    1.
                                 
                                 
                                    UTK – Rekisteröidyn viejän järjestelmä (REX)
                                 
                              
                     
                        1.1.2017
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    2.
                                 
                                 
                                    UTK – Sitovat tariffitiedot (STT)
                                 
                              
                     
                        1.3.2017
                        (ensimmäinen vaihe – 1. jakso)
                        2.10.2017
                        (ensimmäinen vaihe – 2. jakso)
                        1.10.2019
                        (toinen vaihe)
                     
                     
                        X
                        X
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    3.
                                 
                                 
                                    UTK – Tullipäätökset
                                 
                              
                     
                        2.10.2017
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    4.
                                 
                                 
                                    Kaupan alan toimijoiden suora pääsy Euroopan tietojärjestelmiin (yhtenäinen käyttäjien hallintajärjestelmä ja digitaalinen allekirjoitus)
                                 
                              
                     
                        2.10.2017
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    5.
                                 
                                 
                                    UTK – Valtuutettuja talouden toimijoita (AEO) koskevan järjestelmän päivitys
                                 
                              
                     
                        1.3.2018
                        (ensimmäinen vaihe)
                        1.10.2019
                        (toinen vaihe – osa 1)
                        16.12.2019
                        (toinen vaihe – osa 2)
                     
                     
                         
                     
                     
                        X
                     
                     
                        X
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    6.
                                 
                                 
                                    UTK – Talouden toimijoiden rekisteröinti- ja tunnistejärjestelmän päivitys
                                 
                              (EORI 2)
                     
                     
                        1.3.2018
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    7.
                                 
                                 
                                    UTK – Surveillance 3
                                 
                              
                     
                        1.10.2018
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    8.
                                 
                                 
                                    UTK – Unioniaseman selvitys (PoUS)
                                 
                              
                     
                        1.3.2024
                        (ensimmäinen vaihe)
                        2.6.2025
                        (toinen vaihe)
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                  
                        
                                    9.
                                 
                                 
                                    UTK – Uuden tietokoneavusteisen passitusjärjestelmän (NCTS) päivitys
                                 
                              
                     
                        1.3.2021–1.12.2023 (viides vaihe)
                        3.6.2024–2.6.2025 (kuudes vaihe)
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                  
                        
                                    10.
                                 
                                 
                                    UTK – Automaattinen vientijärjestelmä (AES) –
                                 
                              Osa 1: Euroopan laajuinen AES
                     
                     
                        1.3.2021–1.12.2023
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                  
                        
                                    10.
                                 
                                 
                                    UTK – Automaattinen vientijärjestelmä (AES) –
                                 
                              Osa 2: Kansallisten vientijärjestelmien päivitys
                     
                     
                        1.3.2021–1.12.2023
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                  
                        
                                    11.
                                 
                                 
                                    UTK – Vakioitu tietojenvaihto (INF) erityismenettelyjä varten
                                 
                              
                     
                        1.6.2020
                     
                     
                         
                     
                     
                         
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    12.
                                 
                                 
                                    UTK – Erityismenettelyt –
                                 
                              Osa 1: Kansallinen SP EXP
                     
                     
                        kansallinen suunnitelma
                        1.3.2021–1.12.2023 – ks. myös hanke 10
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                  
                        
                                    12.
                                 
                                 
                                    UTK – Erityismenettelyt –
                                 
                              Osa 2: Kansallinen SP IMP
                     
                     
                        kansallinen suunnitelma SP IMP
                        (31.12.2022 saakka) – ks. myös hanke 14
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                     
                         
                     
                  
                        
                                    13.
                                 
                                 
                                    UTK – Saapumistiedonanto, esittämistiedonanto, väliaikainen varastointi
                                 
                              
                     
                        kansallinen suunnitelma
                        (31.12.2022 saakka)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                     
                         
                     
                  
                        
                                    14.
                                 
                                 
                                    UTK – Kansallisten tuontijärjestelmien päivitys
                                 
                              
                     
                        kansallinen suunnitelma
                        (31.12.2022 saakka)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                     
                         
                     
                  
                        
                                    15.
                                 
                                 
                                    UTK – Keskitetty tulliselvitys tuonnissa (CCI)
                                 
                              
                     
                        1.3.2022–1.12.2023 (ensimmäinen vaihe)
                        2.10.2023–2.6.2025 (toinen vaihe)
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                        X
                     
                     
                        X
                     
                     
                        X
                     
                  
                        
                                    16.
                                 
                                 
                                    UTK – Vakuuksien hallinta (GUM) –
                                 
                              Osa 1: Euroopan laajuinen GUM
                     
                     
                        2.10.2023–2.6.2025
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                  
                        
                                    16.
                                 
                                 
                                    UTK – Vakuuksien hallintajärjestelmä (GUM) –
                                 
                              Osa 2: Kansallinen vakuuksien hallinta
                     
                     
                        kansallinen suunnitelma
                        (2.6.2025 saakka)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                  
                        
                                    17.
                                 
                                 
                                    UTK – Tuontivalvontajärjestelmä
                                 
                              (ICS 2)
                     
                     
                        15.3.2021–1.10.2021
                        (Tuotos 1)
                        1.3.2023–2.10.2023
                        (Tuotos 2)
                        1.3.2024–1.10.2024
                        (Tuotos 3)
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                         
                     
                     
                        X
                     
                     
                        X
                     
                     
                         
                     
                  
               (1)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).
            
               (2)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
            
               (3)  Tämä sähköisten järjestelmien käyttöönotolle vahvistetun aikavälin alkamispäivä on päivä, jona jäsenvaltiot voivat aikaisintaan aloittaa toiminnot.
            
               (4)  Tämä sähköisten järjestelmien käyttöönotolle vahvistetun aikavälin päättymispäivä on päivä, jona järjestelmän on viimeistään oltava kokonaan käytössä ja jona talouden toimijoiden on viimeistään siirryttävä järjestelmään; tarvittaessa jäsenvaltiot määrittävät päivän, joka vastaa siirtymäkauden päättymispäivää.